‘ทหารไทย’โตยั่งยืนเจาะลูกค้าลงทุนยาว
บลจ.ทหารไทย ปลื้มฐานแน่น นักลงทุนขยับลงทุนระยะยาวมากขึ้น &#8220;สมจินต์&#8221; ไม่สนเอยูเอ็มแป้ก เดินหน้ากลยุทธ์ &#8220;เอ็ดดูเคชัน มาร์เก็ตติง&#8221; ต่อเนื่อง
27 ธ.ค. 2554

บลจ.ทหารไทย ปลื้มฐานแน่น นักลงทุนขยับลงทุนระยะยาวมากขึ้น “สมจินต์” ไม่สนเอยูเอ็มแป้ก เดินหน้ากลยุทธ์ “เอ็ดดูเคชัน มาร์เก็ตติง” ต่อเนื่อง
นายสมจินต์ ศรไพศาล กรรมการผู้จัดการ บริษัทหลักทรัพย์จัดการกองทุน (บลจ.) ทหารไทย กล่าวยอมรับว่า ในปี 2554 สินทรัพย์ภายใต้การบริหาร (เอยูเอ็ม) ไม่เติบโตจากปีก่อน เนื่องจากมีกองทุนพันธบัตรเกาหลีใต้ที่ครบกำหนดในปีนี้ 1.6 หมื่นล้านบาท โดยคาดว่าสิ้นปีนี้จะมีเอยูเอ็มเท่ากับ 1.26 แสนล้านบาท 
อย่างไรก็ตาม นายสมจินต์ กล่าวว่า แม้ว่าเอยูเอ็มจะไม่เติบโต แต่หากไม่นับรวมกองทุนพันธบัตรเกาหลีใต้จะพบว่า มีสินทรัพย์เพิ่มขึ้นประมาณ 7,000-8,000 ล้านบาท โดยเป็นการลงทุนในกองทุนเปิดทหารไทย Global Bond Fund และกองทุนเปิด ซึ่งแสดงให้เห็นว่านักลงทุนมีการเรียนรู้ด้านการลงทุนและมีระยะเวลาการลงทุนนานขึ้น
“เอยูเอ็มเราไม่โต แต่พอร์ตแข็งแรงขึ้น เพราะแทนที่จะเป็นฐานนักลงทุนกองทุนแบบมีระยะเวลา จะเป็นนักลงทุนที่ลงทุนระยะยาวขึ้น” นายสมจินต์ กล่าว
นอกจากนี้ นายสมจินต์ ยังกล่าวอีกว่า ในปี 2555 จะยังคงเน้นการใช้กลยุทธ์เอ็ดดูเคชัน มาร์เก็ตติง (Education Marketing) ในการทำการตลาดกองทุนอย่างต่อเนื่อง รวมทั้ง Employee’s Choice ที่มีความยืดหยุ่น